Jegyzőkönyv a bizottság szeptember 7-i üléséről. 18:00

Jelenlévők:

Debrenti Árpád Félix, Szentpéteri Eszter, Kerkovits Kinga, Lukács Károly, Nemes Máté, Horváth Luca, Hajcsák Gábor, Dávid Szamanta, Csicsek Zoltán, Csinyi Zsófia, Czinege András

Czinege András 18:17-kor megnyitja az ülést, az EB-től mandátumvizsgálatot kér. Az ülés határozatképes.

Szavazás a napirendről. A bizottság egyhangúan fogadja el a kiküldött napirendet

Első napirendi pont – A bizottság ügyrendje. A bizottság előző évi ügyrendjében az első módosítást Czinege András kéri, miszerint a meghívó kiküldésére elég a 3 nap az 5 helyett 1. § (4). . A másodikat Horváth Luca kéri, az 1. § (3). ban meghatározott 10 nap helyett 7 nap. Közben vita támad a 7. § (2). bekezdéssel kapcsolatban (Horváth Luca az ülés dokumentálásával kapcsolatban tesz módosítást, miszerint a jegyzőkönyv legyen maga a hangfelvétel, és kötelező legyen hangfelvételt készíteni, valamint a jegyzőkönyv kiküldésére álljon kevesebb idő a rendelkezésre. Dávid Szamanta szerint más a bizottság összetétele, bízzunk benne, hogy e módosítások nélkül is hatékony lesz a bizottsági munka. Czinege András felveti, hogyha nem működőképes a rendszer, egy későbbi ülése a tapasztalatok alapján ehet módosítani az ügyrendet. így végül nem kerül sor a bekzedés módosítására. A napirend végén egyben szavaz a bizottság a módosításokról. A bizottság egyhangúan elfogadja a módosításokat.

2. napirendi pont

Kutas Viktória irodavezető üzenetét tolmácsolja Czinege András a fontos, beszerzési határidők betartásáról. Minél hamarabb indítsák el a beszerzést a bizottság tagjai. Czinege A. emlékeztet, hogy a nyári vezetőképzőn megállapított egy, illetve kéthónapos határidőket tartsák a bizottsági tagok. A leadott igényeken később már ne eszközöljünk módosítást. Pontos igények szükségesek a beszerzés elindításához. NKOH-köteles beszerzésekre 10 nap plusz átfutási idő szükséges.

Közös költéskövető táblázat megtekintése, ami sajnos nem a legfrissebb, Czinege A. elnézést kér a költözés okozta fennakadások miatt, és ígéretet tesz a lehető leghamarabbi frissítésre.

3. napirendi pont

Czinege A. érdeklődik, hogy az iskolaszövetkezeti költéseket hogyan kövessük nyomon. Ugyanis a bérszámfejtést az iskolaszövetkezet átküldi még az adott hónapban, de gyakran csak három hónappal később könyvelik le a sorunkról, és az a hivatalos pénzmozgás, ami az SAP-ban látszik.

Lukács Károly: legyen új oszlop a táblázatban, egy „várható” költések, így az aktuális számokat is meg tudjuk jeleníteni a táblázatban, így mindig nyomon követhető lesz.

Czinege András: mindenkinek legyen rálátása egymás kifizetéseire? Nem érkezik egyértelmű válasz. Összehasonlítja a korábbi táblázatokkal, ugyanis az isiszövi új táblázatot kap. Horváth Luca megkérdezi, hogy az EHÖK sorában kik azok az emberek, akik a táblázatban szerepelnek. Czinege A. válaszol, az ELTE Online cikkírói, illetve a kancellári munkavégzés hallgatói szerepelnek. Horváth Luca tiltakozik, nem az EHÖKnek kell fizetnie a kancellári munkákat. Czinege András ígéretet tesz a helyzet mielőbbi megoldására.

Czinege András megkérdezi, hogy a bizottság tagjai kérnek-e módosítást az isiszövis táblázat kinézetében. A bizottság nem kér. Czinege András megköszöni a bizottságnak, hogy augusztusban ilyen pontosan tartották a határidőket.

Czinege András megkérdezi, milyen üzenetet közvetítsenek a kancelláriának, melyek azok a költségek, amelyekből tud engedni a bizottság, ha a költségek racionalizálására kerül a sor. Dávid Szamanta szerint a reprezentációs termékekből mindenki tud majd engedni.

Dávid Szamanta és Szentpéteri Eszter megkérdezi, hogy a Komáromi Nyomdával lejárt keretszerződés helyett van-e már új. Czinege András nem tud válaszolni, ígéretet tesz az utánajárásnak.

Czinege András felveti a gólyabálok kérdését. Horváth Luca tiltakozik, lévén már a nyár elején le kellett adni a specifikációkat. Miért tartunk még mindig csak itt. TTK HÖK október 20-ra foglalta a helyszínt, de addig nem lesz szerződés. Czinege András hétfőre ígér megoldást, akkor lesz tárgyalás Babos Jánossal.

Szentpéteri Eszter megkérdezi, hogy a specifikáció hol lett elkérve, ő nem kapta meg. Horváth Luca szerint a az elnökségi levelezőlistára ment ki, de Czabán Samu nem akart a konstrukció részese lenni, emiatt nem készítette el az ÁJK HÖK. Horváth Luca felajánlja a segítségét az illegális rendezvények lebonyolítását illetően.

Szentpéteri Eszter haladékot kér a specifikációval kapcsolatban. Horváth Luca tiltakozik, mert nekik az az érdekük, hogy minél hamarabb legyen meg a rendezvényes közbeszerzés kiírása. Czinege András hétfőre ígér válaszokat a Babos Jánossal folyatott tárgyalás után.

Lukács Károly megkérdezi, hogy ha a Komáromi Nyomdának nincs élő szerződése, akkor ki felel a kiadványok megjelenéséért. Czinege András ígéretet tesz az utánajárásra.

Czinege András javaslatot tesz a következő bizottsági ülés időpontjára: 2017.09.14. 18 óra. A bizottság elfogadja a javaslatot.

Czinege András megkérdezi, hogy szükség van-e bizottsági naptárra, amiben az aktuális határidők szerepelnek. A bizottság támogatja a javaslatot.

Negyedik napirendi pont: Egyebek A Bizottság tagjai ismertetik egymásnak a következő eseményeiket.

Dávid Szamanta megkérdezi, hogy az EHÖK iroda teljesen elérhetetlen telefonon és imélen. A válasz igen.

Czinege A. lezárja az ülést 19:11-kor.